text: Una usuària del SRC de Tremp, premiada en un concurs literari de Ripoll | Pallars Digital
  Una usuària del SRC de Tremp, premiada en un concurs literari de Ripoll
  Arboló, de 35 anys, s'endú el 3r premi del concurs literari Jordi Pujiula amb una obra que gira entorn al terme normalitat
  per Redacció , 14 d'octubre de 2020 a les 10:18 |
  Una usuària del Servei de Rehabilitació Comunitària (SRC) de Tremp ha obtingut el 3r premi de la 5a edició del concurs literari Jordi Pujiula, un certamen que s'organitza a Ripoll. Arboló, de 35 anys, s'ha endut un premi de 150 euros.
  L'obra premiada porta per títol Perspectives i gira entorn al terme normalitat; del què és normal i el què no ho és, sobre el que pensem i creiem què és normal i no ho és. El premi ha estat lliurat aquest passat divendres a la Sala Abat Senjust de Ripoll.
  Aquest concurs està organitzat pel Centre de Rehabilitació Comunitària i Centre de Salut Mental del Ripollès i està destinat a les persones usuàries dels serveis de salut mental vinculats als diferents serveis rehabilitadors, centres de dia i clubs socials de tot Catalunya.
  Els professionals de la salut del Pirineu es formen en maltractaments a la infància i l'adolescència
  Societat, salut, salut mental, literatura, concurs, premis, Servei de Rehabilitació Comunitària i Hospital de Dia